Vinkovci, 5. svibnja 2021. godine

**NATJEČAJ ZA NAJBOLJI „ZAKON O ČITANJU“ POVODOM 15. ROĐENDANA BIBLIOBUSNE SLUŽBE VUKOVARSKO-SRIJEMSKE ŽUPANIJE**

Poštovani!

Vlada Republike Hrvatske podržala je prijedlog Ministarstva kulture i medija RH da se 2021. godina proglasi Godinom čitanja uz slogan „Čitajmo da ne ostanemo bez riječi”. Puno je različitih korisnih razloga za poticanje čitanja, ali jednako je tako važno da čitanje razvija samosvijest, samopouzdanje i vrijednosti koje nisu uvijek vidljive, ali su dugoročno važne za kvalitetu života pojedinca i opće dobro zajednice. Znanstveno je dokazano da djeca kojima se čita od najranije dobi razvijaju maštu, smisao za humor, kritičko razmišljanje, empatiju, aktivno slušanje, da lakše povezuju uzročno-posljedične odnose i imaju širok vokabular.

Pozivamo vas da nam pomognete u promicanju važnosti čitanja i njegovih dobrobiti sudjelovanjem na Natječaju za najbolji „Zakon o čitanju“ povodom 15. rođendana Bibliobusne službe Vukovarsko-srijemske županije.

* Natječaj traje **od 6. svibnja do 1. lipnja 2021. godine.**
* Na Natječaj se mogu prijaviti samo **grupni radovi** (npr. jednog razreda) **učenika 4. razreda** osnovne škole **naselja koja posjećuje Bibliobus**.
* Zakon[[1]](#footnote-1) mora sadržavati **10 članaka[[2]](#footnote-2)**.
* Radovi se šalju na e-mail adresu: [**bibliobus.vsz@gmail.com**](mailto:bibliobus.vsz@gmail.com)**.**
* Za sva dodatna pitanja i informacije možete nas kontaktirati putem e-maila: [bibliobus.vsz@gmail.com](mailto:bibliobus.vsz@gmail.com) ili na broj telefona **032 333 061.**
* Proglašenje pobjednika i dodjela nagrada bit će održani **9. lipnja 2021. godine** na Dan hrvatskih bibliobusa u Gradskoj knjižnici i čitaonici Vinkovci.

Najljepše i najmaštovitije radove nagradit ćemo zanimljivim nagradama, a imena pobjednika objavit ćemo u Vinkovačkom listu.

Radujemo se vašim radovima!

Bibliobusna služba Vukovarsko-srijemske županije

1. **Zakon** je normativni akt države koji po točno određenom postupku donosi zakonodavni organ, najčešće skupština (parlament). Zakon je nakon Ustava najviši i najvažniji pravni akt i svi drugi pravni akti u državi moraju biti s njime u skladu. [↑](#footnote-ref-1)
2. **Članak** je najmanji dio pravnog propisa kojim se iskazuje određena pravna norma. [↑](#footnote-ref-2)